কোচবিহার পুলিশের বড়সড় সাফল্য, তিন পৃথক অভিযানে উদ্ধার ১৪০৭ কেজি গাঁজা

রবিউল হোসেন, কোচবিহার: তিনটি পৃথক জায়গায় অভিযান চালিয়ে মোট ১৪০৭ কেজি গাঁজা উদ্ধার কোচবিহার (CoachBehar district Police) জেলা পুলিশের।

গত দুদিনে অভিযান চালিয়ে বড়সড় সাফল্য পেল কোচবিহার জেলা পুলিশ। একই সঙ্গে গ্রেফতার করা হয়েছে চারজনকে। পুলিশ জানিয়েছে, গতকাল নিশিগঞ্জের (Nishiganj) দেওয়ানগঞ্জ (Dewanganj)  রাস্তায় একটি ট্রাক্টর আটক করা হয়। সেই ট্রাক্টর থেকে ৫১ বস্তা গাঁজা উদ্ধার করা হয়েছে।

পুলিশ জানিয়েছে মোট ৮৮৩ কেজি গাঁজা ছিল ওই বস্তা গুলোতে। ট্রাক্টর চালক কৃষ্ণ মজুমদার ও তার সহযোগি সুভাষ সরকারকে গ্রেফতার করা হয়েছে। অপরদিকে শীতলকুচির তেলির চর এলাকায় অভিযান চালিয়ে কুন্দ্রা বর্মন ও অজিত বর্মনকে গ্রেপ্তার করা হয়েছে। তাদের বাড়ি থেকে মোট ২৭২ কেজি গাঁজা উদ্ধার হয়েছে।

আরও পড়ুন: বাংলার মরশুমি মাশরুমে থাকা এফ টুয়েলেভেই ডিলিট হবে ক্যান্সার

একই সঙ্গে কোচবিহার কতোয়ালি থানার চান্দামারি এলাকায় আশুতোষ হালদারের বাড়িতে তল্লাশি চালিয়ে মোট ২৫২ কেজি গাঁজা উদ্ধার করা হয়েছে।

মাথাভাঙার অতিরিক্ত পুলিশ সুপার সন্দীপ গড়াই বলেন, মোট ১ হাজার ৪০৭ কেজি গাঁজা উদ্ধার করা হয়েছে।

এই ঘটনায় মোট চারজনকে গ্রেফতার করা হয়েছে। ধৃতদের। আজ মহকুমা আদালতে তুলে হেফাজতে নেবে পুলিশ।

দেখুন অন্য খবর: